smcproject/ml-wiki-sentences huggingface dataset:
കൊലപാതകത്തെ കുറിച്ചുള്ള അന്വേഷണം ഒരു ഒളിച്ചുവെക്കലായി അവസാനിക്കുമെന്ന് ശ്രീലങ്കൻ മാധ്യമങ്ങൾ അനുമാനിക്കുന്നു.
മരണാനന്തര മുഖപ്രസംഗം
ലസാന്തയുടെ മരണത്തിനു ശേഷം അദ്ദേഹത്തിന്റെ "സൺഡേ ലീഡർ" ദിനപത്രം, തന്റെ മരണം പ്രവചിക്കുന്ന മട്ടിൽ ലസാന്ത എഴുതി വച്ചിരുന്ന ഒരു മുഖപ്രസംഗം പ്രസിദ്ധീകരിച്ചു.
അതിൽ അദ്ദേഹം, മാദ്ധ്യമപ്രവർത്തകരുടെ വധത്തെ മാധ്യമനിയന്ത്രണത്തിനുള്ള മുഖ്യ ആയുധമാക്കുന്നതിന് ശ്രീലങ്കൻ സർക്കാരിനെ വിമർശിച്ചു.
വ്യക്തിപരമായ ധൈര്യത്തിന്റെ അമ്പരപ്പിക്കുന്ന തെളിവ് അവതരിപ്പിച്ചുകൊണ്ട് അദ്ദേഹം ഇങ്ങനെ എഴുതി: തങ്ങളുടെ തൊഴിലിനുവേണ്ടി ജീവൻ കളയാൻ വിധിക്കപ്പെട്ടവർ സായുധസൈനികരും ശ്രീലങ്കയിലെ മാധ്യമപ്രവർത്തകരും മാത്രമാണ്.
ഇലക്ട്രോണിക്-അച്ചടിമാധ്യമസ്ഥാപനങ്ങൾ കൊള്ളിവയ്പിനും, ബോംബിങ്ങിനും, അടച്ചുപൂട്ടലിലും, സമ്മർദ്ദത്തിനും എല്ലാം ഇരകളാകുന്നു.
കണക്കില്ലാത്തത്ര മാധ്യമപ്രവർത്തകർ പീഡനത്തിനും ഭീഷണിക്കും വധത്തിനും വിധേയരായി.
ഇവർക്കിടയിൽ, പ്രത്യേകിച്ച് ഒടുവിൽ പറഞ്ഞ വിഭാഗം ഭീഷണി നേരിടുന്നവരിൽ, ഒരാളാകാൻ കഴിഞ്ഞത് എന്റെ ഭാഗ്യമാണ്.
വർഷങ്ങളായി വധഭീഷണി നേരിട്ടുകൊണ്ടിരുന്ന അദ്ദേഹം, താൻ അമ്മാതിരി അപകടങ്ങളെ നേരിടാൻ തയ്യാറാകുന്നതെന്തുകൊണ്ടെന്ന് വിശദീകരിക്കുന്നു - "എന്തൊക്കെപ്പറഞ്ഞാലും, ഞാൻ ഒരു ഭർത്താവും മൂന്ന് ഓമനക്കുട്ടികളുടെ അച്ഛനുമാണ്. ‍. ... പത്രപ്രവർത്തകർക്ക് ശ്രീലങ്കയിൽ നേരിടേണ്ടിവരുന്ന ഭീഷണികൾ മനസ്സിലാക്കിയിട്ടുള്ള (വിദേശ)നയതന്ത്രപ്രതിനിധികളിൽ ചിലർ‍, എനിക്ക് അവരുടെ രാജ്യങ്ങളിൽ സ്വാഗതവും അഭയവും വച്ചുനീട്ടി.  ഞാൻ ഇവിടെ പറ്റി നിൽക്കുന്നത് മറ്റെന്തൊക്കെ കാരണം കൊണ്ടായാലും, വേറെ വഴിയില്ലാഞ്ഞിട്ടല്ല.  ഉന്നതമായ പദവികൾ, പ്രശസ്തി, പണം, സുരക്ഷിതത്ത്വം എന്നിവയേക്കാളൊക്കെ പ്രധാനമായ ഒരു ഉത്തരവാദിത്തമുണ്ട്.  മനസാക്ഷിയുടെ ആഹ്വാനം പിന്തുടരുകയെന്നതാണത്..... ശ്രീലങ്കയെ തുറവിയും, മതേതരത്വവും ഉള്ള ഒരു സ്വതന്ത്രജനാധിപത്യമാക്കുന്നതിനുള്ള വിളിയാണത്".
രാഷ്ട്രപതി രാജപക്സെയെ സംബോധന ചെയ്ത്, തന്റെ മരണത്തെ തുടർന്ന് നടക്കാനിരിക്കുന്ന അന്വേഷണം എങ്ങനെയായിരിക്കുമെന്ന് അദ്ദേഹം പ്രവചിക്കുന്നു: “ താങ്കൾ നേരത്തെ ഉത്തരവിട്ട മറ്റന്വേഷണങ്ങളെപ്പോലെ, ഈ അന്വേഷണവും ഒന്നും വെളിവാക്കുകയില്ല.  കാരണം, സത്യം പറഞ്ഞാൽ, എന്റെ മരണത്തിനു പിന്നിൽ ആരായിരിക്കുമെന്ന് നമുക്കിരുവർക്കും അറിയാം; എന്നാൽ അയാളുടെ പേരു പറയാൻ നാം ധൈര്യപ്പെടുന്നില്ല. ”
ഈ നിരീക്ഷണത്തെക്കുറിച്ച്, ഓസ്ത്രേലിയയിലെ കാൻബറാ ടൈംസ് പത്രത്തിലെ ഗ്വിൻ ഡയർ ഇങ്ങനെ അഭിപ്രായപ്പെട്ടു: "അദ്ദേഹം, രാഷ്ട്രപതിയുടെ സഹോദരൻ, പ്രതിരോധസചിവൻ, ഗോതബയ രാജപക്സെയെ ആണ് ഉദ്ദേശിച്ചതെന്ന് മിക്കവാറും ഉറപ്പാണ്."
അതേസമയം, ബിബിസിയുമായുള്ള ഒരഭിമുഖത്തിൽ പ്രതിരോധസചിവൻ രാജപക്സെ, ലസാന്തയുടെ മരണത്തെ "കേവലം മറ്റൊരു കൊലപാതം" എന്നു വിളിച്ചു നിസ്സാരവൽക്കരിച്ചു.
ലസാന്തയെ അദ്ദേഹം "മഞ്ഞപ്പത്രമെഴുത്തുകാരൻ‍" എന്നും വിളിച്ചു.
ലസാന്തയുടെ മരണത്തിൽ നിന്ന് രാഷ്ട്രീയലാഭം കൊയ്യാൻ ശ്രമിക്കുന്നതിന് സർക്കാർ പ്രതിപക്ഷത്തെ കുറ്റപ്പെടുത്തി.
ലസാന്തയുടെ സഹപ്രവർത്തകയായിരുന്ന ഭാര്യ സൊനാലി സമരസിംഗെ, ഭർത്താവിന്റെ കൊലപാതകത്തിന് ഒരു മാസത്തിനകം രാജ്യം വിട്ടുപോയി.
അവർ തന്നെത്തന്നെ വിശേഷിപ്പിക്കുന്നത് "പ്രവാസി പത്രാധിപ" എന്നാണ്.
ലവ് ലെറ്റർ (1995)
ലവ് ലെറ്റർ 1995-ൽ ഷുൻജി ഇവായി സംവിധാനം ചെയ്ത് മിഹോ നകയാമ പ്രധാനവേഷത്തിൽ അഭിനയിച്ച ഒരു ജാപ്പനീസ് ചലച്ചിത്രമാണ്.
ഹൊക്കൈഡോ ദ്വീപിൽ , പ്രധാനമായും ഒട്ടാരു നഗരത്തിലാണ് ഈ ചിത്രം പൂർണ്ണമായും ചിത്രീകരിക്കപ്പെട്ടത്.
ജപ്പാനിലും പിന്നീട് മറ്റ് കിഴക്കൻ ഏഷ്യൻ രാജ്യങ്ങളിലും ദക്ഷിണ കൊറിയയിലും ബോക്‌സ് ഓഫീസ് ഹിറ്റായി മാറിയ ലവ് ലെറ്റർ പ്രത്യേകിച്ച് ദക്ഷിണ കൊറിയയിൽ രണ്ടാം ലോക മഹായുദ്ധത്തിന് ശേഷം സിനിമാശാലകളിൽ പ്രദർശിപ്പിക്കപ്പെട്ട ആദ്യത്തെ ജാപ്പനീസ് ചിത്രങ്ങളിലൊന്നായിരുന്നു.
ദക്ഷിണ കൊറിയയിൽ 645,615 പ്രേക്ഷകരുടെ മുന്നിൽ പ്രദർശിപ്പിക്കപ്പെട്ട ഇത് ആ വർഷത്തെ ഏറ്റവും ഉയർന്ന വരുമാനം നേടിയ പത്താമത്തെ പൊതു റിലീസായിരുന്നു.
ചിത്രത്തിലെ ഹിറോക്കോ വാടനാബെ, ഇറ്റ്സുക്കി ഫുജി എന്നീ ഇരട്ട വേഷങ്ങളിൽ പോപ്പ് ഗായിക മിഹോ നകയാമയെ ഇവായി അവതരിപ്പിച്ചു.
ഇറ്റ്സുക്കി ഫുജി എന്ന പെൺകുട്ടിയുടെ വേഷം അവതരിപ്പിച്ചതിന് ജാപ്പനീസ് അക്കാദമി അവാർഡിൽ 'ന്യൂകമർ ഓഫ് ദ ഇയർ' അവാർഡ് നേടിയ കൗമാരക്കാരി മിക്കി സകായ്‌യുടെ സിനിമാ ജീവിതവും ഈ സിനിമയോടെയാണ് ആരംഭിച്ചത്.
കഥാപാത്രങ്ങൾ മിഹോ നകയാമ : ഇറ്റ്സുകി ഫുജ, ഹിറോക്കോ വാടനാബെ (ഇരട്ട വേഷം) എറ്റ്സുഷി ടൊയോക്കാവ :  അകിബ ഷിഗേരു ബഞ്ചാകു ഹാൻ : ഇറ്റ്സുകി ഫുജി എന്ന യുവതിയുടെ മാതാവ് കറ്റ്സുയൂകി ഷിനോഹാര : ഇറ്റ്സുകി ഫുജി എന്ന യുവതിയുടെ മുത്തച്ഛൻ മിക്കി സകായ് : ഇറ്റ്സുകി ഫുജി എന്ന യുവതി തകാഷി കാഷിവാബാറ : പുരുഷ ഇറ്റ്സുകി ഫുജി റൻ‍റാൻ സുസുക്കി : സനെയ് ഒയ്ക്കാവ അവലംബം ↑ " koreanfilm " .
koreanfilm.
Retrieved March 04, 2012.
ലവ് വിഗോട്സ്കി ഇംഗ്ലീഷ് വിലാസം https://ml.wikipedia.org/wiki/Lev_Vygotsky ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിൽ നിലവിലുള്ള  സ്കൂൾ പാഠ്യപദ്ധതിയെ ഏറ്റവുമേറെ സ്വാധീനിച്ച മനഃശാസ്ത്രജ്ഞനാണ് ലെവ് സെമിയോണോവിച്ച് വിഗോട്സ്കി.
എന്നാൽ അദ്ദേഹത്തെ കുറിച്ച് വളരെ കുറച്ചു മാത്രമേ വിദ്യാഭ്യാസരംഗത്ത് പ്രവർത്തിക്കുന്നവർക്കുപോലും അറിയൂ എന്ന ദുസ്ഥിതിയുണ്ട്.
പാശ്ചാത്യലോകത്തും ഏതാണ്ട് ഇതുതന്നെയാണ് അവസ്ഥ.
ഇതിനു പ്രധാനകാരണം അദ്ദേഹത്തിൻറെ കൃതികൾ മാതൃരാജ്യമായ റഷ്യയിൽ നിരോധിക്കപ്പെട്ടതാണ്.
ഈ നിരോധനം 1936 മുതൽ 1956 വരെ നീണ്ടുനിന്നിരുന്നു.
നിരോധനം നീങ്ങിയ ശേഷമാണ് അദ്ദേഹത്തിൻറെ കൃതികൾ ഇംഗ്ളീഷിലേക്ക് തർജമ ചെയ്യപ്പെടാൻ തുടങ്ങിയത്.
1962 ലാണ് ആദ്യമായി ഒരു കൃതി ഇംഗ്ളീഷിൽ വന്നത്.
വിപുലമായ സമാഹാരങ്ങൾ 1980 കളിലും 90 കളിലുമാണ് പുറംലോകത്തെത്തിയത്.
2008 ലാണ് വിഗോട്സ്കിയെ സമൂലം പരിചയപ്പെടുത്തുന്ന ഒരു പുസ്തകം മലയാളത്തിൽ പ്രസിദ്ധീകരിക്കപ്പെട്ടത്.
1896 ൽ ബൈലോറഷ്യയിലെ ഓർഷ എന്ന പട്ടണത്തിലാണ് ജൂത കുടുംബത്തിലാണ് ഇദ്ദേഹത്തിന്റെ ജനനം.
ഗവേഷണം,പഠനം
മോസ്കോ സ്കുൾ ഓഫ് സൈക്കോളജിയിൽ നിന്ന് മനഃശാസ്ത്രത്തിൽ ഡോക്ടറേറ്റ് നേടി.
അലക്സാണ്ടർ ലൂറിയ, എ. എൻ. ലിയോൺടീഫ് എന്നിവർക്കൊപ്പം ഗവേഷണങ്ങളിൽ ഏർപ്പെട്ടു.
ആദ്യകാലത്ത് ഇവാൻ പാവ് ലോവിന്റെ ആരാധകനായിരുന്ന വിഗോട്സ്കി പിന്നീട് സ്വന്തം വഴി കണ്ടെത്തി.
വ്യവഹാരവാദത്തിനും ജ്ഞാനനിർമ്മിതിവാദത്തിനും പകരം സാമൂഹ്യജ്ഞാനനിർമ്മിതിവാദത്തിൽ അധിഷ്ഠിതമായ ഒരു മനഃശാസ്ത്രപദ്ധതിക്ക്  തുടക്കം കുറിച്ചത് ഇദ്ദേഹമാണ്.
മനുഷ്യന്റെ വികാസത്തിൽ സാമൂഹ്യവും സാംസ്കാരികവുമായ ഘടകങ്ങൾ വഹിക്കുന്ന പങ്കിനെ കുറിച്ചാണ് തന്റെ ഹ്രസ്വജീവിതത്തിനിടയിൽ വിഗോട്സ്കി ആഴത്തിൽ പഠനം നടത്തിയത്.
വിഗോട്സ്കിയുടെ പ്രധാന രചനകളെല്ലാം റഷ്യൻ ഭാഷയിലായിരുന്നു രചിക്കപ്പെട്ടത്.
ക്ഷയരോഗ ബാധയാൽ തന്റെ മുപ്പത്തിയേളാം വയസ്സിൽ, അതായത് 1936 ൽ അദ്ദേഹം അകാലത്തിൽ മരണപ്പെട്ടു.
' ചിന്തയും ഭാഷയും ' (1962), ' മനസ്സ് സമൂഹത്തിൽ ' (1978), ' സമാഹൃത കൃതികൾ ' (1983-87) എന്നിവയാണ് പ്രധാനകൃതികൾ.
വികസനത്തിന്റെ സമീപസ്ഥ മണ്ഡലം , സാംസ്കാരിക ഉപകരണങ്ങൾ , കൈത്താങ്ങ് എന്നിങ്ങനെ പുതിയ പാഠ്യപദ്ധതിയുമായി ബന്ധപ്പെട്ട് ഇന്ന് ഉപയോഗിച്ചു വരുന്ന അനവധി ആശയങ്ങൾ വിഗോട്സ്കിയുടെ സ്വാധീനഫലമാണ്.
അവലംബം Kozulin , A .
et al (Eds.) (1986) 'Vygotsky's Educational Theory in Cultural Context', Cambridge University Press Vygotsky , L .
(1987) 'The Collected Works of L . S . Vygotsky' , volume 1, Robert W .
Rieber Aaron S .
Carton (Eds.) New Yorkand London , Plenum Press പുരുഷോത്തമൻ പി. വി. , 'വിഗോട്സ്കിയും വിദ്യാഭ്യാസവും', കേരളാ ശാസ്ത്രസാഹിത്യ പരിഷത്ത്, 2008 പുറത്തേയ്ക്കുള്ള കണ്ണികൾ http://www.marxists.org/archive/vygotsky http://tip.psychology.org/vygotsky.html Archived 2011-07-07 at the Wayback Machine .
http://mennta.hi.is/starfsfolk/solrunb/vygotsky.htm Archived 2011-08-10 at the Wayback Machine .
ലവ്‌ലോക്ക്
ലവ്‍ലോക്ക് അമേരിക്കൻ ഐക്യനാടുകളിലെ നെവാഡ സംസ്ഥാനത്തുള്ള പെർഷിങ്ങ് കൌണ്ടി യൽ സ്ഥിതി ചെയ്യുന്ന ഒരു പട്ടണമാണ്.
ഇവിടുത്തെ ഏകീകരിക്കപ്പെട്ട ഒരേയൊരു പട്ടണമാണിത്.
ആദ്യകാലത്ത് കാലിഫോർണിയ യിലേയ്ക്കുള്ള കുടിയേറ്റക്കാരുടെ ഇടത്താവളമായിരുന്നു ഈ പട്ടണം.
പിൽക്കാലത്ത്  ഇവിടെ ഒരു ട്രെയിൻ ഡിപ്പോ നിലവിൽ വന്നു.
പട്ടണത്തിലെ സമ്പദ്‍വ്യവസ്ഥയുടെ അടിസ്ഥാനം കൃഷി, ഖനനം, ടൂറിസം എന്നിവയാണ്.
ലഷ്കർഗാഹ് ഇംഗ്ലീഷ് വിലാസം https://ml.wikipedia.org/wiki/Lashkargah
ലഷ്കർഗാഹ് ( പഷ്തു : لښکرګاه ; പേർഷ്യൻ : لشکرگاه ) ചരിത്രപരമായി ബോസ്റ്റ് അല്ലെങ്കിൽ ബൂസ്റ്റ് (بست، بوست) എന്ന് വിളിക്കപ്പെടുന്ന തെക്കുപടിഞ്ഞാറൻ അഫ്ഗാനിസ്താനിലെ ഒരു നഗരവും ഹെൽമണ്ട് പ്രവിശ്യയുടെ തലസ്ഥാനവുമാണ്.
അർഗന്ദബ് നദി ഹെൽമണ്ട് നദിയിൽ ലയിക്കുന്ന ലഷ്കർഗാഹ് ജില്ലയിലാണ് ഇത് സ്ഥിതി ചെയ്യുന്നത്.
2006 ലെ കണക്കനുസരിച്ച് നഗരത്തിൽ 201,546 ജനസംഖ്യയുണ്ടായിരുന്നു.
കിഴക്ക് കാണ്ഡഹാർ , പടിഞ്ഞാറ് ഇറാന്റെ അതിർത്തിയിലുള്ള സരഞ്ച്, വടക്ക്-പടിഞ്ഞാറ് ഫറ, ഹെറാത്ത് എന്നിവയുമായി പ്രധാന പാതകളാൽ ലഷ്കർഗാഹ് ബന്ധിപ്പിക്കപ്പെട്ടിരിക്കുന്നു.
ഇത് മിക്കവാറും വളരെ വരണ്ടതും വിജനവുമായ പ്രദേശമാണ്.
എന്നിരുന്നാലും, ഹെൽമണ്ട്, അർഗന്ദാബ് നദികൾക്ക് ചുറ്റുമുള്ള പ്രദേശങ്ങളിൽ കൃഷി നിലവിലുണ്ട്.
ഹെൽമണ്ട് നദിയുടെയും അർഗന്ദബ് നദിയുടെയും സംഗമസ്ഥാനത്തുനിന്ന് അഞ്ച് മൈൽ വടക്കായി ഹെൽമണ്ട് നദിയുടെ കിഴക്കൻ കരയിലാണ് ബോസ്റ്റ് എയർപോർട്ട് സ്ഥിതി ചെയ്യുന്നത്.
പേർഷ്യൻ ഭാഷയിൽ ലഷ്കർഗാഹ് എന്നാൽ "സൈനിക ബാരക്ക്" എന്നാണ് അർത്ഥമാക്കുന്നത്.
ഒമ്പതാം നൂറ്റാണ്ടിൽ സഫാരിദുകളുടെ ഭാഗമായിരുന്നു ഈ പ്രദേശം.
ആയിരം വർഷങ്ങൾക്ക് മുമ്പ് ഗസ്‌നാവിദ് പ്രഭുക്കന്മാരെ അവരുടെ മഹത്തായ ശൈത്യകാല തലസ്ഥാനമായ ബോസ്റ്റിലേക്ക് അനുഗമിക്കുന്ന സൈനികർക്കായുള്ള നദിക്കരയിലെ ഒരു സൈനികപ്പാളയപട്ടണമായി ഇത് വളർന്നു.
ഗസ്‌നാവിഡ് മാളികകളുടെ അവശിഷ്ടങ്ങൾ ഇപ്പോഴും ഹെൽമണ്ട് നദിക്കരയിൽ നിലകൊള്ളുന്നു.
ബോസ്റ്റ് നഗരവും അതിന്റെ പുറം സമൂഹങ്ങളും തുടർച്ചയായ നൂറ്റാണ്ടുകളിൽ ഗോറി സാമ്രാജ്യം , മംഗോളിയക്കാർ , തിമൂറി സാമ്രാജ്യം എന്നിവയാൽ കൊള്ളയടിക്കപ്പെട്ടു.
എന്നിരുന്നാലും, ഈ പ്രദേശം പിന്നീട് തിമൂർ /താമർലെയ്ൻ (തിമൂർ ലാങ്) പുനർനിർമ്മിച്ചു.
പതിനാറാം നൂറ്റാണ്ടിന്റെ അന്ത്യത്തോടെ നഗരവും പ്രദേശവും ഭരിച്ചത് സഫാവിദ് രാജവംശമായിരുന്നു.
1709-ൽ ഇത് അഫ്ഗാൻ ഹോട്ടാക്കി സാമ്രാജ്യത്തിന്റെ ഭാഗമായി.
1738-ൽ കാന്ദഹാറിലേക്കുള്ള യാത്രാമധ്യേ അഫ്ഷാരിദ് സൈന്യം ഇത് ആക്രമിച്ചു.
1747 ആയപ്പോഴേക്കും ഇത് ദുറാനി സാമ്രാജ്യത്തിന്റെ അല്ലെങ്കിൽ ആധുനിക അഫ്ഗാനിസ്ഥാന്റെ ഭാഗമായി.
ഒന്നാം ആംഗ്ലോ-അഫ്ഗാൻ യുദ്ധസമയത്ത് 1840-ൽ ബ്രിട്ടീഷുകാർ എത്തിയെങ്കിലും പക്ഷേ ഏകദേശം ഒരു വർഷം കഴിഞ്ഞ് മടങ്ങിപോയി.
രണ്ടാം ആംഗ്ലോ-അഫ്ഗാൻ യുദ്ധത്തിൽ അയൂബ് ഖാൻ ഉപയോഗിച്ചിരുന്ന ഈ നഗരം 1880-ൽ ബ്രിട്ടീഷുകാർ അബ്ദുറഹ്മാൻ ഖാന് തിരികെയെത്തിക്കാൻ സഹായിച്ചു.
അടുത്ത 100 വർഷത്തേക്ക് അത് ശാന്തമായി തുടർന്നു.
1950-കളിൽ അമേരിക്കൻ ഐക്യനാടുകളിലെ ടെന്നസി വാലി അതോറിറ്റിയുടെ (TVA) മാതൃകയിൽ ഹെൽമണ്ട് വാലി അതോറിറ്റി (HVA) ജലസേചന പദ്ധതിയ്ക്കുവേണ്ടി പ്രവർത്തിച്ചിരുന്ന യു.എസ്. ആർമി കോർപ്സ് ഓഫ് എഞ്ചിനീയർമാരുടെ ആസ്ഥാനമായാണ് ആധുനിക നഗരമായ ലഷ്കർഗാഹ് ഉപയോഗിച്ചിരുന്നത്.
വിശാലമായ മരങ്ങൾ നിറഞ്ഞ തെരുവുകളും തെരുവിൽ നിന്ന് വേർതിരിക്കുന്ന മതിലുകളില്ലാത്ത ഇഷ്ടിക വീടുകളുമായി അമേരിക്കൻ ഡിസൈനുകൾ ഉപയോഗിച്ചാണ് ലഷ്‌കർഗാഹ് നിർമ്മിക്കപ്പെട്ടത്.
സോവിയറ്റ് അധിനിവേശത്തിന്റെയും നീണ്ട അഫ്ഗാൻ ആഭ്യന്തരയുദ്ധത്തിന്റെയും പശ്ചാത്തലത്തിൽ, മരങ്ങൾ അപ്രത്യക്ഷമാകുകയും മതിലുകൾ ഉയരുകയും ചെയ്തു.
1940-1970 കളിലെ ബൃഹത്തായ ഹെൽമണ്ട് ജലസേചന പദ്ധതി തെക്കൻ അഫ്ഗാനിസ്ഥാനിലെ ഏറ്റവും വിപുലമായ കാർഷിക മേഖലകളിലൊന്ന് സൃഷ്ടിക്കുകയും ആയിരക്കണക്കിന് ഹെക്ടർ മരുഭൂമി കൃഷിക്കും മനുഷ്യവാസസ്ഥലത്തിനുമായി തുറന്നുകൊടുക്കുകയും ചെയ്തു.
പദ്ധതി ബോഗ്ര, ഷാമലൻ, ദർവേഷൻ എന്നീ മൂന്ന് വലിയ കനാലുകളിലാണ് ശ്രദ്ധ കേന്ദ്രീകരിച്ചത്.
ചൂടുള്ള മരുഭൂ കാലാവസ്ഥ (കോപ്പൻ BWh) അനുഭവപ്പെടുന്ന ലഷ്‌കർഗാഹിൽ, ചെറിയ തോതിലുള്ള മഴയും വേനൽക്കാലവും ശൈത്യകാലവും തമ്മിലുള്ള ഉയർന്ന വ്യതിയാനവും പ്രധാന സവിശേഷതയാണ്.
ലഷ്കർഗാഹിലെ ശരാശരി താപനില 20.1 ഡിഗ്രി സെൽഷ്യസും വാർഷിക മഴ ശരാശരി 97 മില്ലിമീറ്ററുമാണ്.
മെയ് പകുതിയോടെ ആരംഭിക്കുന്ന വേനൽക്കാലം സെപ്റ്റംബർ അവസാനം വരെ നീണ്ടുനിൽക്കുന്നതും വളരെ വരണ്ടതുമാണ്.
വർഷത്തിലെ ഏറ്റവും ചൂടേറിയ മാസമായ ജൂലൈയിൽ ശരാശരി താപനില 32.8 °C ആണ്.
ഏറ്റവും തണുപ്പുള്ള മാസമായ ജനുവരിയിൽ ശരാശരി താപനില 7.6 °C ആണ്.
Lashkargah പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം ശരാശരി കൂടിയ °C (°F) 14.8 (58.6) 17.7 (63.9) 24.3 (75.7) 28.8 (83.8) 35.4 (95.7) 40.6 (105.1) 41.7 (107.1) 39.9 (103.8) 35.5 (95.9) 29.7 (85.5) 22.0 (71.6) 16.5 (61.7) 28.91 (84.03) പ്രതിദിന മാധ്യം °C (°F) 7.6 (45.7) 10.5 (50.9) 16.4 (61.5) 20.5 (68.9) 26.5 (79.7) 30.9 (87.6) 32.8 (91) 30.3 (86.5) 25.1 (77.2) 19.4 (66.9) 12.7 (54.9) 8.3 (46.9) 20.08 (68.14) ശരാശരി താഴ്ന്ന °C (°F) 0.5 (32.9) 3.3 (37.9) 8.6 (47.5) 12.3 (54.1) 17.6 (63.7) 21.2 (70.2) 23.9 (75) 20.8 (69.4) 14.8 (58.6) 9.1 (48.4) 3.5 (38.3) 0.2 (32.4) 11.32 (52.37) ഉറവിടം: Climate-Data.org അവലംബം ↑ ↑ ↑
മൊണ്ടിയേസീ ഇംഗ്ലീഷ് വിലാസം https://ml.wikipedia.org/wiki/Montiaceae
സപുഷ്പികളിൽപ്പെടുന്ന ഒരു സസ്യകുടുംബമാണ് മൊണ്ടിയേസീ (Montiaceae).
ഈ സസ്യകുടുംബത്തിൽ ഏകദേശം 14 ജീനസ്സുകളിലായി 230 ഓളം സ്പീഷിസുകളുണ്ട് .
ഓഷധികൾ മുതൽ കുറ്റിചെടികൾ വരെ ഉൾപ്പെടുന്ന മൊണ്ടിയേസീ സസ്യകുടുംബത്തിലെ സ്പീഷിസുകളെ ലോകത്തിലെ മിക്ക ഭാഗങ്ങളിലും കാണപ്പെടുന്നവയാണ്.
ഈ സസ്യകുടുംബത്തിലെ അംഗങ്ങൾ ജലാംശം കൂടുതലുള്ള മൃദുവായ കുറ്റിച്ചെടികളോ ഓഷധികളോ ആണ്.
ദ്വിലിംഗപുഷ്പങ്ങളോടു കൂടിയ ഇവയുടെ പൂക്കൾ ആകർഷകണാണ്.
സാധാരണയായി 2 വിദളങ്ങളോടു 5 ദളങ്ങളോടും കൂടിയതാണിവയുടെ പൂക്കൾ.
എന്നാൽ വിരളം ചില സ്പീഷിസുകളിൽ 2, 3, 4, അല്ലെങ്കിൽ 6 ദളങ്ങളും, Lewisia ജീനസ്സിൽ ഉൾപ്പെടുന്ന ചില സ്പീഷിസുകളിൽ 18 ദളങ്ങൾവരെ ഉണ്ടാകാറുണ്ട്, ചില പുസ്തകങ്ങളിൽ ഇവയുടെ വിദളങ്ങളെ രൂപമാറ്റം സംഭവിച്ച ഇലകളായും ദളങ്ങളെ നിറങ്ങളോടുകൂടിയ വിദളങ്ങളായുമാണ് കണക്കാക്കുന്നത്.
ഇവയുടെ കേസരങ്ങളുടെ എണ്ണം ദളങ്ങളുടെ എണ്ണത്തിന് സമാനമോ, അതിനിരട്ടിയോ അല്ലെങ്കിൽ എണ്ണാവുന്നതിലധികമോ ആയിരിക്കും.
2 മുതൽ 8 വരെ പുഷ്‌പജനികൾ (carpels) കൂടിച്ചേർന്ന അവസ്ഥയിലാണ് ഇവയുടെ  അണ്ഡാശയം.
ജീനസ്സുകൾ കാലൻഡ്രിന്യ Kunth കാലിപ്ട്രിഡിയം Nutt.
സിസ്റ്റാന്തെ Spach ക്ളെട്ടോണിയ L. ഹെക്ടോറെല്ല Hook.f. ലെൻസ്യ Phil.
ലെവിസ്യ Pursh ലെവിസിയോപ്സിസ് Govaerts ല്യാല്ല്യ Hook.f. മൊൺഷ്യ L. മൊൺഷ്യോപ്സിസ് Kuntze പരകീല്യ Hershk.
ഫെമെറാന്തസ് Raf.
ഷെറൈടെറിയ Carolin അവലംബം പുറത്തേക്കുള്ള കണ്ണികൾ Montiaceae, Jepson Manual Treatment This Caryophyllales article is a stub.
മൊണ്ടേവീഡിയോ ഇംഗ്ലീഷ് വിലാസം https://ml.wikipedia.org/wiki/Montevideo
ഉറുഗ്വെയുടെ തലസ്ഥാനവും, ഏറ്റവും വലിയ നഗരവും, ഏറ്റവും വലിയ തുറമുഖ നഗരവുമാണ്‌ മൊണ്ടേവീഡിയോ ( സ്പാനിഷ് ഉച്ചാരണം: [monteβiˈðeo] ).
10 ലക്ഷത്തിലധികം ജനസംഖ്യയുള്ള ഉറുഗ്വെയിലെ ഏക നഗരമാണ്‌ മൊണ്ടേവീഡിയോ.
മേർസർ ഹ്യൂമൺ റിസോർസിങ്ങ് കൗൺസിൽ 2007-ൽ പുറത്തിറക്കിയ കണക്കുകൾ പ്രകാരം ലാറ്റിനമേരിക്കയിലെ ഏറ്റവും കൂടുതൽ ഗുണമേന്മയുള്ള നഗരം മൊണ്ടേവീഡിയോവാണ്‌.
സാൻ ഫിലിപ്പെ യി സാന്തിയാഗോ ഡി മോണ്ടിവിഡിയോ എന്നാണ് പൂർണ്ണനാമം.
1726 ഡിസംബർ 24 ന് സ്പെയിൻകാരാണ് ഈ നഗരം സ്ഥാപിച്ചത്.
1828 ൽ ഉറുഗ്വെയുടെ തലസ്ഥാനമായി.
1860-1911 കാലത്ത് ബ്രീട്ടീഷുകാർ നിർമിച്ച റോഡുകളും റെയിൽപ്പാതകളും നഗരത്തെ മറ്റുഭാഗങ്ങളിലേക്ക് അടുപ്പിച്ച‌ു.
പ്രകൃതിദത്ത തുറമുഖമാണ് മോണ്ടിവിഡിയോയുടെ സാമ്പത്തികശക്തിയ്ക്ക് അടിസ്ഥാനം.
കരാസ്കോ അന്താരാഷ്ട്ര വിനാനത്താവളം ഈ നഗരത്തിലാണ്.
ഉറുഗ്വെയുടെ തെക്കൻ തീരങ്ങളിൽ അറ്റ്‌ലാന്റിക് സമുദ്രത്തിനരികിൽ റിയോ ഡി ലാപ്ലാറ്റ നദിയുടെ വടക്കൻ അഴിമുഖത്താണ് മൊണ്ടേവീഡിയോ സ്ഥിതി ചെയ്യുന്നത്.
34.5° S, 56°W എന്നിങ്ങനെയാണ്‌ ഇവിടത്തെ അക്ഷാംശ രേഖാംശങ്ങൾ.
അവലംബം ↑ See also La Nación Archived 2018-12-26 at the Wayback Machine .
, Chilean newspaper article that mentions the three Latin American cities with highest quality of life according to the MHRC 2007 investigation.
↑ Montevideo, la mejor ciudad para vivir de América Latina Archived 2009-04-27 at the Wayback Machine .
( Montevideo, the best town to live in Latin America ) at Uruguayan newspaper La República (April 3, 2007) (in Spanish) ↑ Article from the Café Archived 2018-12-26 at the Wayback Machine .
മൊത്ത ആഭ്യന്തര ഉത്പാദനം ഇംഗ്ലീഷ് വിലാസം https://ml.wikipedia.org/wiki/Gross_domestic_product ജി.ഡി.പി. അനുസരിച്ചുള്ള ലോക രാജ്യങ്ങളുടെ ഭൂപടം ( ലോക ബാങ്ക് , 2014)
ഒരു നിശ്ചിത പ്രദേശത്ത് നിർണ്ണിത കാലയളവിൽ ഉത്പാദിപ്പിക്കപ്പെടുന്ന മൊത്തം വസ്തുക്കളുടെയും ,സേവനത്തിന്റെയും വിപണിമൂല്യമാണ് മൊത്ത ആഭ്യന്തര ഉത്പാദനം അഥവാ ജി.ഡി.പി. (gross domestic product).
ഒരു രാജ്യത്തിന്റെ സാമ്പത്തിക ശേഷി അളക്കുന്നതിനുള്ള സൂചികയാണ് ജി.ഡി.പി. എന്നാൽ മൊത്ത ദേശീയ ഉത്പാദനം (ജി.എൻ.പി.) കണക്കാക്കുന്നത് ഇതിൽ നിന്നും വ്യത്യസ്തമാണ്.
ജി.ഡി.പി. കണക്കാക്കുന്നത് ഒരു പ്രദേശത്തിന്റെ ഉള്ളിലെ ഉത്പാദനം മാത്രമാണെങ്കിൽ ജി.എൻ.പി. കണക്കാക്കുന്നത് ഒരു രാജ്യത്തെ ജനങ്ങളുടെ സമ്പത്താണ്.
ഇതിൽ രാജ്യത്തിന് പുറത്തുള്ള സമ്പാദ്യവും ഉൾപെടും.
ഇതും കാണുക ↑
മൊഫാറ്റ് കൗണ്ടി
മൊഫാറ്റ് കൗണ്ടി അമേരിക്കൻ ഐക്യനാടുകളിലെ കൊളറാഡോ സംസ്ഥാനത്ത് സ്ഥിതി ചെയ്യുന്ന ഒരു കൗണ്ടിയാണ്.
2020 ലെ സെൻസസ് പ്രകാരം ഈ കൗണ്ടിയിലെ ജനസംഖ്യ 13,292 ആയിരുന്നു.
കൗണ്ടി സീറ്റ് ക്രെയ്ഗ് ആണ്.
4,751 ചതുരശ്ര മൈൽ വിസ്തീർണ്ണമുള്ള ഇത്, ലാസ് അനിമാസ് കൗണ്ടിക്ക് പിന്നിൽ കൊളറാഡോ സംസ്ഥാനത്തെ വിസ്തീർണ്ണമനുസരിച്ചുള്ള രണ്ടാമത്തെ വലിയ കൗണ്ടിയാണ്.
മൊബൈൽ ആപ്പ് ഇംഗ്ലീഷ് വിലാസം https://ml.wikipedia.org/wiki/Mobile_app
ഒരു മൊബൈൽ ആപ്ലിക്കേഷൻ, മൊബൈൽ ആപ്പ് അല്ലെങ്കിൽ ലളിതമായി ഒരു ആപ്പ് എന്നും അറിയപ്പെടുന്നു, ഇത് ഒരു കമ്പ്യൂട്ടർ പ്രോഗ്രാം അല്ലെങ്കിൽ സ്മാർട് ഫോൺ , ടാബ്‌ലെറ്റ് , സ്മാർട് ടി.വി., സ്മാർട് വാച്ച് പോലുള്ള മൊബൈൽ ഉപകരണങ്ങളിൽ പ്രവർത്തിക്കാൻ രൂപകൽപ്പന ചെയ്‌തിരിക്കുന്ന സോഫ്റ്റ്‌വേർ അപ്ലിക്കേഷനാണ് .
ആപ്ലിക്കേഷനുകൾ യഥാർത്ഥത്തിൽ ഇമെയിൽ, കലണ്ടർ, കോൺടാക്റ്റ് ഡാറ്റാബേസുകൾ എന്നിവ പോലുള്ള ഉൽ‌പാദനക്ഷമത സഹായത്തിനായി ഉദ്ദേശിച്ചുള്ളതായിരുന്നു, എന്നാൽ അപ്ലിക്കേഷനുകൾക്കായുള്ള പൊതു ആവശ്യം മൊബൈൽ ഗെയിമുകൾ, ഫാക്ടറി ഓട്ടോമേഷൻ, ജി‌പി‌എസ്, ലൊക്കേഷൻ അധിഷ്ഠിത സേവനങ്ങൾ, ഓർഡർ-ട്രാക്കിംഗ്, ടിക്കറ്റ് വാങ്ങലുകൾ തുടങ്ങിയവയാണ്, അതിനാൽ ഇപ്പോൾ ദശലക്ഷക്കണക്കിന് അപ്ലിക്കേഷനുകൾ ലഭ്യമാണ്.
ആപ്പ് സ്റ്റോർ (ഐ.ഒ.എസ്.) അല്ലെങ്കിൽ ഗൂഗിൾ പ്ലേ (Google Play) സ്റ്റോർ പോലുള്ള മൊബൈൽ ഓപ്പറേറ്റിംഗ് സിസ്റ്റത്തിന്റെ ഉടമ പ്രവർത്തിപ്പിക്കുന്ന അപ്ലിക്കേഷൻ വിതരണ പ്ലാറ്റ്ഫോമുകളിൽ നിന്ന് അപ്ലിക്കേഷനുകൾ സാധാരണയായി ഡൗൺലോഡുചെയ്യുന്നു.
ചില ആപ്ലിക്കേഷനുകൾ സൗജന്യമാണ്, മറ്റുള്ളവയ്ക്ക് ഒരു വിലയുണ്ട്, അതിൽ നിന്ന് ലഭിക്കുന്ന ലാഭം ആപ്ലിക്കേഷന്റെ സ്രഷ്ടാവും വിതരണ പ്ലാറ്റ്ഫോമും തമ്മിൽ വിഭജിക്കപ്പെടുന്നു.
മൊബൈൽ ആപ്ലിക്കേഷനുകൾ ഡെസ്ക്ടോപ്പ് കമ്പ്യൂട്ടറുകളിൽ പ്രവർത്തിക്കാൻ രൂപകൽപ്പന ചെയ്തിട്ടുള്ള ഡെസ്ക്ടോപ്പ് ആപ്ലിക്കേഷനുകൾക്കും മൊബൈൽ ഉപകരണത്തിൽ നേരിട്ട് എന്നതിലുപരി മൊബൈൽ വെബ് ബ്രൗസറുകളിൽ പ്രവർത്തിക്കുന്ന വെബ് ആപ്ലിക്കേഷനുകൾക്കും വിരുദ്ധമാണ്.
2009 ൽ, ടെക്നോളജി കോളമിസ്റ്റ് ഡേവിഡ് പോഗ്, സ്മാർട്ട്‌ഫോണുകൾക്ക് മുമ്പത്തെ ആധുനികമല്ലാത്ത സ്മാർട്ട്‌ഫോണുകളിൽ നിന്ന് വേർതിരിച്ചറിയാൻ "ആപ്പ് ഫോണുകൾ" എന്ന് വിളിപ്പേരുണ്ടാക്കാമെന്ന് പ്രസ്താവിച്ചു.
"സോഫ്റ്റ്‌വേർ ആപ്ലിക്കേഷൻ" എന്നതിന് പകരം ഹ്രസ്വമായ "ആപ്പ്" എന്ന പദം അതിനുശേഷം വളരെ പ്രചാരത്തിലുണ്ട്; 2010 ൽ അമേരിക്കൻ ഡയലക്റ്റ് സൊസൈറ്റി ഇത് "വേഡ് ഓഫ് ദി ഇയർ" ആയി പട്ടികയിൽ ഉൾപ്പെടുത്തി.
ഒരു വെബ് ബ്രൗസർ , ഇമെയിൽ ക്ലയന്റ്, കലണ്ടർ , മാപ്പിംഗ് പ്രോഗ്രാം, സംഗീതം , മറ്റ് മീഡിയകൾ അല്ലെങ്കിൽ കൂടുതൽ ആപ്ലിക്കേഷനുകൾ വാങ്ങുന്നതിനുള്ള ആപ്ലിക്കേഷൻ എന്നിവ പോലുള്ള മുൻകൂട്ടി ഇൻസ്റ്റാൾ ചെയ്ത സോഫ്റ്റ്വെയറായി ബണ്ടിൽ ചെയ്തിട്ടുള്ള നിരവധി ആപ്ലിക്കേഷനുകൾ ഉപയോഗിച്ചാണ് മിക്ക മൊബൈൽ ഉപകരണങ്ങളും വിൽക്കുന്നത്.
മുൻ‌കൂട്ടി ഇൻ‌സ്റ്റാൾ‌ ചെയ്‌ത ചില അപ്ലിക്കേഷനുകൾ‌ ഒരു സാധാരണ അൺ‌ഇൻ‌സ്റ്റാൾ‌ പ്രക്രിയയിലൂടെ നീക്കംചെയ്യാൻ‌ കഴിയും, അതിനാൽ‌ ആവശ്യമുള്ളവയ്‌ക്ക് കൂടുതൽ‌ സംഭരണ ഇടം ലഭിക്കും.
സോഫ്റ്റ്‌വേർ ഇത് അനുവദിക്കാത്തയിടത്ത്, ആവശ്യമില്ലാത്ത അപ്ലിക്കേഷനുകൾ ഇല്ലാതാക്കുന്നതിന് വേണ്ടി ഉപകരണത്തെ റൂട്ട് ചെയ്യാൻ കഴിയും.
പ്രീഇൻസ്റ്റാൾ ചെയ്യാത്ത അപ്ലിക്കേഷനുകൾ സാധാരണയായി അപ്ലിക്കേഷൻ സ്റ്റോറുകൾ എന്ന് വിളിക്കുന്ന വിതരണ പ്ലാറ്റ്ഫോമുകളിലൂടെ ലഭ്യമാണ്.
2008-ൽ അവ പ്രത്യക്ഷപ്പെടാൻ തുടങ്ങി, സാധാരണയായി ഇത് പ്രവർത്തിപ്പിക്കുന്നത് മൊബൈൽ ഓപ്പറേറ്റിംഗ് സിസ്റ്റത്തിന്റെ ഉടമകളായ ആപ്പിൾ ആപ്പ് സ്റ്റോർ , ഗൂഗിൾ പ്ലേ , വിൻഡോസ് ഫോൺ സ്റ്റോർ, ബ്ലാക്ക്‌ബെറി ആപ്പ് വേൾഡ് എന്നിവയാണ്.
എന്നിരുന്നാലും, സിഡിയ, ഗെറ്റ്ജാർ, എഫ്-ഡ്രോയിഡ്(F-Droid) പോലുള്ള സ്വതന്ത്ര ആപ്ലിക്കേഷൻ സ്റ്റോറുകൾ ഉണ്ട്.
ചില അപ്ലിക്കേഷനുകൾ സൗജന്യമാണ്, മറ്റുള്ളവയ്ക്ക് പണം നൽകണം.
മൊത്തക്കച്ചവടം ഇംഗ്ലീഷ് വിലാസം https://ml.wikipedia.org/wiki/Wholesale
വലിയ തോതിലുള്ള കച്ചവടമാണ് മൊത്തക്കച്ചവടം.
മൊത്തക്കച്ചവടക്കാർ ഉല്പാദകരിൽനിന്ന് സാധനങ്ങൾ വൻതോതിൽ വാങ്ങിക്കുകയും ചില്ലറക്കച്ചവടക്കാർക്ക് ചെറിയ അളവിൽ വില്ക്കുകയും ചെയ്യുന്നു .
ഉല്പാദകരേയും ചില്ലറക്കച്ചവടക്കാരെയും തമ്മിൽ ബന്ധിപ്പിക്കുന്ന ഒരു കണ്ണിയാണ് മൊത്തക്കച്ചവടക്കാർ .
പുറംകണ്ണികൾ Does Wholesale Trade Mean?
trade definition
മൊന്തൻ ഇംഗ്ലീഷ് വിലാസം https://ml.wikipedia.org/wiki/Monthan ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2012 ജനുവരി മുതൽ തുടരുന്നു.
കേരളത്തിൽ സാധാരണയായി കൃഷിചെയ്തുവരുന്ന ഒരു വാഴയിനമാണ് മൊന്തൻ .
കറിക്കായക്കാണ് ഇത് പ്രധാനമായും ഉപയോഗിക്കുന്നത് .
അവലംബം ↑ ഇത്തിരി വാഴക്കാര്യം- വെബ്ദുനിയ ↑
മൊണ്ടേക് സിങ് അലുവാലിയ ഇംഗ്ലീഷ് വിലാസം https://ml.wikipedia.org/wiki/Montek_Singh_Ahluwalia
ഭാരതത്തിന്റെ കേന്ദ്ര ആസൂത്രണ കമ്മീഷൻ ഉപാധ്യക്ഷനാണ് മൊണ്ടേക് സിങ് അലുവാലിയ (ജനനം 24 നവംബർ 1943).
1980-കളിൽ ഇന്ത്യയിലെ സാമ്പത്തിക പരിഷ്‌ക്കരണങ്ങൾക്ക് നേതൃത്വം കൊടുത്തിരുന്നത് മൊണ്ടേക് സിങ് അലുവാലിയ ആയിരുന്നു.
ഐ.എം.എഫിന്റെ ഇൻഡിപെന്റന്റ് ഇവാല്യുവേഷൻ ഓഫീസിലെ ആദ്യ ഡയറക്ടർ ആയും അലുവാലിയ സേവനമനുഷ്ടിച്ചിട്ടുണ്ട്.
ജീവിതരേഖ വഹിച്ച പദവികൾ
ഓക്സ്ഫോർഡ് യൂണിവേഴ്സിറ്റിയിൽ നിന്ന് ബിരുദാനന്തര ബിരുദം നേടിയ അലുവാലിയ, ലോക ബാങ്കിൽ ഉദ്യോഗസ്ഥനായി ചേർന്നു.
ഇരുപത്തിയെട്ടാം വയസ്സിൽ ലോകബാങ്കിലെ പ്രായം കുറഞ്ഞ ഡിവിഷൻ ചീഫായി.
പിന്നീട് ഐ.എം.എഫിൽ ചേർന്നു.
ഇന്ത്യൻ സിവിൽ സർവ്വീസ് അംഗമല്ലാത്ത ഇദ്ദേഹം കേന്ദ്ര ഗവൺമെന്റിലെ നിരവധി ഉന്നത ഉദ്യോഗ പദവികൾ വഹിച്ചു സെക്രട്ടറി, കേന്ദ്ര ധനകാര്യ വകുപ്പ് സെക്രട്ടറി, സാമ്പത്തിക കാര്യ വകുപ്പ് (Department of Economic Affairs) സെക്രട്ടറി, വാണിജ്യ മന്ത്രാലയം *മുൻ പ്രധാനമന്ത്രി രാജീവ് ഗാന്ധിയുടെ സാമ്പത്തിക ഉപദേഷ്ടാവ് 2007 ൽ വാഷിംഗ്ടൺ കേന്ദ്രമായ ഗ്രൂപ്പ് ഓഫ് തേർട്ടി എന്ന പ്രബല സാമ്പത്തികോപദേശക സമിതിയിൽ അംഗമായി.
==കൃതികൾ==BACK STAGE :the story behind india's high growth years പുരസ്കാരങ്ങൾ വർഷം പുരസ്കാരം നൽകിയത് 2011 ഹോണോറിസ് കോസ ഡോക്ടറേറ്റ് ഓഫ് സയൻസ് ഐ.ഐ.ടി റൂർക്കെ .
2011 പത്മവിഭൂഷൺ ഭാരതത്തിന്റെ പ്രസിഡന്റ് .
2008 ഡോക്ടർ ഓഫ് സിവിൽ ലാ ഓക്സ്ഫോർഡ് യൂണിവേഴ്സിറ്റി .
മാധ്യമങ്ങളും പ്രധാന രാഷ്ടീയ പാർട്ടികളും അലുവാലിയയുടെ വികസന കാഴ്ചപ്പാടുകളോടും നിലപാടുകളോടും രൂക്ഷമായ വിമർശനങ്ങളുന്നയിച്ചിട്ടുണ്ട്.
വിവാദ നിലപാടുകൾ നെൽക്കൃഷി കേരളത്തിന് മാതൃകയല്ല.
കേരളത്തിലുള്ളവർക്ക് വരുമാനം കൂടുതലായതിനാൽ ഭക്ഷ്യവസ്തുക്കളുടെ വില കൂടിയാലും പ്രശ്നമല്ല.
എമർജിങ് കേരള നിക്ഷേപക സംഗമത്തിന്റെ ആദ്യദിനത്തിന്റെ "കേരള വികസന മാതൃക: ത്വരിത, സുസ്ഥിര വികസനം സാധ്യമാക്കൽ" എന്ന വിഷയത്തിലുള്ള പ്ലീനറി സമ്മേളനം ഉദ്ഘാടനം ചെയ്യവെയാണ് അദ്ദേഹം ഈ വിവാദപ്രസ്താവന നടത്തിയത്.
ഇവിടെ അരിയില്ലെങ്കിൽ മറ്റു സംസ്ഥാനങ്ങളിൽനിന്ന് ഇറക്കുമതിചെയ്യാം.
കേരളം ഊന്നൽ നൽകേണ്ടത് ഐടി, ടൂറിസം, ആയുർവേദം തുടങ്ങിയ മേഖലകളിലാണ്.
റബർ, ഏലം, പഴം എന്നീ കൃഷികൾ ഉയർന്ന മൂല്യമുള്ളവയായി മാറുകയാണ്.
സബ്സിഡിക്ക് പ്രധാന്യമുണ്ടെങ്കിലും ദുർബലവിഭാഗങ്ങളെ ലക്ഷ്യംവച്ചുള്ള സബ്സിഡി കേരളം കുറയ്ക്കണമെന്നും അദ്ദേഹം ആവശ്യപ്പെട്ടു .
അവലംബം ↑ ↑ അധിക വായനയ്ക്ക് പുറം കണ്ണികൾ IMF entry on Montek Singh Ahluwalia Montek Singh Ahluwalia's address at IIM Ahmedabad in Mp3 For a critical review of aspects of Montek Ahluwalia's economic policy-making, see "Fallacious Finance: Congress, BJP, CPI-M et al may be leading India to hyperinflation" first published in The Statesman newspaper, 5 March 2007 Editorial Page Special Article www.thestatesman.net, now also at "Fallacious Finance: Congress, BJP, CPI-M et al may be leading India to hyperinflation" .
independentindian.com
മൊത്ത ദേശീയ ഉത്പാദനം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2016 മേയ് മുതൽ തുടരുന്നു.
ഒരു രാജ്യത്തെ ജനങ്ങളുടെ സമ്പത്താണ് മൊത്ത ദേശീയ ഉത്പാദനം (ജി.എൻ.പി.) എന്നതുകൊണ്ട് ഉദ്ദേശിക്കുന്നത്.
മൊബി ഡിക്ക് ഇംഗ്ലീഷ് വിലാസം https://ml.wikipedia.org/wiki/Moby-Dick
പത്തൊൻപതാം നൂറ്റാണ്ടിലെ അമേരിക്കൻ എഴുത്തുകാരൻ ഹെർമൻ മെൽവിൽ എഴുതിയ നോവലാണ് മൊബി ഡിക്ക് അഥവാ "ദ് വേൽ".
1851-ലാണ് ഇത് ആദ്യമായി പ്രസിദ്ധീകരിക്കപ്പെട്ടത്.
മഹത്തായ ഒരു അമേരിക്കൻ നോവലും വിശ്വസാഹിത്യത്തിലെ തന്നെ എണ്ണപ്പെട്ട കൃതികളിലൊന്നുമായി അതു വിലയിരുത്തപ്പെടുന്നു.
ആഹാബ് എന്നയാൾ കപ്പിത്താനായിരുന്ന പെക്വോഡ് എന്ന തിമിഗലവേട്ടക്കപ്പലിലെ നാവികനായിരുന്ന ഇസ്മായേൽ എന്നയാളുടെ സാഹസങ്ങളുടേയും സഞ്ചാരങ്ങളുടേയും കഥയാണ് ഈ നോവൽ .
മൊബി ഡിക്ക് എന്നറിയപ്പെട്ടിരുന്ന ഒരു പുംബീജത്തിമിംഗിലത്തെ (Sperm Whale) കപ്പിത്താൻ ആഹാബ് തന്റെ വേട്ടയുടെ പത്യേക ലക്ഷ്യമാക്കിയിട്ടുണ്ടെന്ന് ഇസ്മായേൽ മനസ്സിലാക്കുന്നു.
ഭീകരനും, പിടികൊടുക്കാത്തവനുമായ ആ തിമിംഗിലം ഒരു പഴയ ഏറ്റുമുട്ടലിൽ ആഹാബിന്റെ ബോട്ടിനെ മറിക്കുകയും അയാളുടെ ഒരു കാൽ കടിച്ചെടുക്കുകയും ചെയ്തിരുന്നു.
അതിനു പ്രതികാരം ചെയ്യാൻ നിശ്ചയിച്ചിരിക്കുകയാണ് ആഹാബ്.
ബിംബ-രൂപകങ്ങളുടെ ധാരാളിത്തവും  ശൈലീസവിശേഷതകളും വഴിയാണ് നോവലിലെ പ്രമേയത്തിന്റെ സങ്കീർണ്ണതയെ ഗ്രന്ഥകാരൻ കൈകാര്യം ചെയ്യുന്നത്.
തിമിംഗിലക്കപ്പലിലെ സാഹസയാത്രയ്ക്കിടെ, തന്റെ വിശ്വാസങ്ങളേയും പ്രപഞ്ചത്തിൽ തനിക്കുള്ള സ്ഥാനത്തേയും കുറിച്ച് ചിന്തിക്കുന്ന പ്രധാന കഥാപാത്രമായ ഇസ്മായേലിലൂടെ നോവലിസ്റ്റ്, വംശീയവും സാമൂഹ്യവുമായ മാന്യതകളേയും, നന്മ-തിന്മകളേയും, ദൈവങ്ങളേയും സംബന്ധിച്ച അംഗീകൃതസങ്കല്പങ്ങളെ പരിശോധിക്കുന്നു.
തിമിംഗിലക്കപ്പലിലെ ജീവിതത്തിന്റെ വിവരണത്തോടൊപ്പം കഥപറയുന്നയാളുടെ നിരീക്ഷണങ്ങൾ കൂടി കൃതിയിൽ ഉൾപ്പെടുത്താൻ ഗ്രന്ഥകാരൻ രംഗനിർദ്ദേശങ്ങൾ(stage directions), ദീർഘമായ ആത്മഗതങ്ങൾ, വായനക്കാരോടുള്ള കഥാപാത്രത്തിന്റെ നേരിട്ടുള്ള പ്രഭാഷണങ്ങൾ (asides) എന്നിവ പോലുള്ള ഷേക്സ്പീരിയൻ സാഹിത്യസങ്കേതങ്ങളെ ആശ്രയിക്കുന്നു.
മനുഷ്യേതരജീവികളെ സംബന്ധിച്ച് മനുഷ്യനുള്ള ഭയവും അവ മാനുഷികമായി മനസ്സിലാക്കുകയും പ്രവർത്തിക്കുകയും ചെയ്യുന്നു എന്ന വിശ്വാസവുമാണ് നോവൽ ചിത്രീകരിക്കുന്നത്.
ഒരു പുംബീജത്തിമിംഗിലത്തിന്റെ ആക്രമണത്തിൽ മുങ്ങിയ "എസ്സെക്സ്" എന്ന തിമിംഗിലക്കപ്പലുമായി ബന്ധപ്പെട്ട യഥാർത്ഥസംഭവങ്ങൾ നോവലിന്റെ കഥയ്ക്കു പിന്നിലുണ്ട്.
"അമേരിക്കൻ കാല്പനികത" (American Romanticism) എന്ന പ്രസ്ഥാനത്തിൽ പെടുന്ന കൃതിയായി മൊബി ഡിക്ക് കണക്കാക്കപ്പെടുന്നു.
ലണ്ടനിൽ റിച്ചാർഡ് ബെന്റ്ലി 1851 ഒക്ടോബർ 18-നു മൂന്നു വാല്യങ്ങളായി പ്രസിദ്ധീകരിച്ച "ശുദ്ധീകൃത" പതിപ്പായാണ് ഇത് ആദ്യം വെളിച്ചം കണ്ടത്.
"ദ് വേൽ" എന്ന പേരിലായിരുന്നു ആ പതിപ്പ്.
ആഴ്ചകൾക്കു ശേഷം, 1851 നവംബർ 14-ന് ന്യൂയോർക്ക് നഗരത്തിലെ പ്രസാധകരായ ഹാർപ്പർ സഹോദരന്മാർ "മൊബി ഡിക്ക് അഥവാ ദ് വേൽ" എന്ന പേരിൽ ഏകവാല്യമായി ഇതു വീണ്ടും പ്രസിദ്ധീകരിച്ചു.
ആദ്യകാലത്ത് ഈ പുസ്തകത്തിനു ലഭിച്ചത് സമ്മിശ്രപ്രതികരണങ്ങളായിരുന്നെങ്കിലും, ഇന്ന് ലോകസാഹിത്യത്തിലെ എണ്ണപ്പെട്ട രചനകളിലൊന്നായി ഇതു കണക്കാക്കപ്പെടുന്നു.
പശ്ചാത്തലം മൊബി ഡിക്കിന്റെ കർത്താവായ ഹെർമൻ മെൽവിൽ പൂർവരചനകൾ
മെൽവിലിന്റെ 1851-ൽ വെളിച്ചം കണ്ട ഈ കൃതി, അമേരിക്കൻ സാഹിത്യത്തിലെ ഒരു സമ്പന്നയുഗത്തിന്റെ ഭാഗമാണ്.
നഥാനിയേൽ ഹോത്തോണിന്റെ "സ്കാർലെറ്റ് ലെറ്റർ", ഹാരിയറ്റ് ബീച്ചർ സ്റ്റോവിന്റെ "അങ്കിൾ ടോമിന്റെ കേബിൻ" എന്നിവയും മൊബി ഡിക്കിനെപ്പോലെ ആ യുഗത്തിന്റെ സൃഷ്ടികളാണ്.
രണ്ട് യഥാർത്ഥസംഭവങ്ങൾ ഈ കൃതിയുടെ രചനയിൽ മെൽവിലിനു പ്രചോദനമായി.
ഉത്തര അമേരിക്കയിലെ നാന്റുക്കെറ്റിൽ നിന്നുള്ള എസ്സെക്സ് എന്ന കപ്പൽ, തെക്കേ അമേരിക്കയുടെ തീരത്തു നിന്ന് 3200 കിലോമീറ്റർ അകലെ ഒരു പുംബീജത്തിമിംഗിലത്തിന്റെ ഇടിയേറ്റു മുങ്ങിയതാണ് ഒരു സംഭവം.
ആ അപകടത്തിൽ നിന്നു രക്ഷപെടാനായത് 8 നാവികർക്കു മാത്രമായിരുന്നു.